Hammastahna
Hammastahna on hampaiden harjaamisen yhteydessä käytettävä puhdistusaine. Hammastahnaa käytetään yleensä levittämällä tahnaa hammasharjaan. Hammastahnoihin lisätään fluoria, koska fluori vahvistaa paikallisesti mineraalien saostumista hammaskiilteeseen ja vähentää reikiintymistä oleellisesti. Puhdas hammaspinta ei reikiinny; siksi hampaat tulisi pestä päivittäin ainakin kahdesti fluoripitoista hammastahnaa käyttäen.
Salaliittoteoria
Verkkokeskusteluissa ja näennäistieteeseen kalleellaan olevissa terveysblogeissa tulee säännöllisesti vastaan salaliittoteoria, jonka mukaan fluoria lisätään hammastahnaan "ihmisten myrkyttämiseksi" tai jotta "teollisuus pääsee eroon myrkyllisestä jätteestä".